TÖÖVÕTULEPING nr 1-18/2025/146

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab juhatuse liikme 16.01.2024 käskkirja nr 1-5/7 alusel külastusala juht Üllar Soonik, ühelt poolt,

ja **Aktsiaselts Level** edaspidi **töövõtja**, keda esindab põhikirja alusel juhataja Toomas Matt teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, hanke 1-47/3460 „L-E piirkonna, Saaremaa, Kalasma vaateplatvormi likvideerimise väikeost“ (viitenumber 866258) tulemusena alljärgnevas:

1. **Lepingu objekt**
   1. Lepingu objektiks on töövõtja poolt tellijale vaatetorni, asukohaga Saare maakond, Saaremaa vald, Rahtla küla, Kihelkonna metskond 23 lammutus-, utiliseerimis- ja tööala heakorratööd lepinguga kokkulepitud tingimustel ja korras, edaspidi **töö**.
   2. Töö peab vastama järgmistele tingimustele: Vaatetorni lammutamise käigus ehitis likvideeritakse täielikult, utiliseeritakse ja tööala korrastatakse.

Sobilik periood tööde teostuseks on peale aktiivset külastushooaega septembrist – detsembrini.

* 1. Jäätmekäitluse korraldamisel ja ehitusjäätmete käitlemisel lähtuda kehtivast Saaremaa valla jäätmehoolduseeskirjast. Ehitusobjektil tekkivad jäätmed tuleb sorteerida kohapeal liikide kaupa sõltumata jäätmete tekkekogusest.
  2. Taaskasutusväärtuseta liigiti kogutud jäätmed anda üle vastavat jäätmeluba omavale

ettevõttele. Ehitusjäätmeid võib üle anda vedamiseks, kõrvaldamiseks või taaskasutamiseks ainult isikule, kellel on asjakohane jäätmeluba või kes on ehitusjäätmete käitlejana registreeritud.

* 1. Lammutustööde alustamisel ja lõpetamisel tuleb kohalikule omavalitsusele esitada teatised, korraldada lammutusjäätmete nõuetekohane utiliseerimine. Jäätmete üleandmisel tuleb vormistada seda tõendav dokument. Kogu protsess lõpetada jäätmeõiendi esitamisega.
  2. Tellija on annab töövõtjale töö teostamiseks järgmist informatsiooni ja materjalid: Haldusakt (lubav) nr 2512996/06526
  3. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima tellijat töö tegemise käigus tekkinud probleemidest ning nõutama tellija juhiseid ja informatsiooni.

1. **Töö üleandmine ja vastuvõtmine** 
   1. Töövõtja annab tellijale valmis töö üle hiljemalt 15.12.2025
   2. Tellija on kohustatud töö üleandmisel selle viivitamata üle vaatama.
   3. Töö vastuvõtmisel vormistavad pooled töö üleandmise-vastuvõtmise akti, millele kirju­tavad alla poolte esindajad.
   4. Tellija esitab töövõtjale oma pretensioonid, edaspidi **vastuväited**, seoses töö mittevastavusega lepingule 7 (seitsme) tööpäeva jooksul arvates töö üleandmisest töövõtja poolt.
   5. Töö loetakse tellija poolt vastu võetuks, kui tellija ei ole esitanud vastuväiteid punktis 2.4 nimetatud tähtaja jooksul.
   6. Juhul, kui tellija esitab oma vastuväited, peab töövõtja tegema töös vastavad parandu­sed tellija määratud tähtaja jooksul. Sellisel juhul loetakse töö vastu võetuks, kui töövõtja on teinud töös parandused ja tellijal ei ole enam vastuväiteid.
   7. Pärast töö vastuvõtmist tellija poolt on töövõtjal õigus lepinguga kokkulepitud tasule.
2. **Tasu**
   1. Tellija maksab töövõtjale töö teostamise eest tasu summas 1920.-(ükstuhat üheksasada kakskümmend) eurot, millele lisandub käibemaks.
   2. Tellija tasub tehtud tööde eest töövõtja poolt esitatud arve(te) alusel. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja> .
   3. Arve esitamise aluseks on poolte poolt allkirjastatud tööde vastuvõtmise akt.
3. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel vähendada töövõtjale makstavat tasu leppetrahvi summa võrra.
   3. Tellijal on õigus nõuda alapunktis 4.2 sätestatud leppetrahvi tasumist ka aja eest, mil töövõtja teeb töös parandusi tulenevalt tellija vastuväidetest.
   4. Juhul, kui tellija viivitab töövõtjale tasu maksmisega üle kokkulepitud tähtaja, on töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   5. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
4. **Poolte esindajad ja kontaktandmed**
   1. Tellija esindaja on RMK külastusala juht, Üllar Soonik, tel 5158901, e-post [Yllar.Soonik@rmk.ee](mailto:Yllar.Soonik@rmk.ee)
   2. Töövõtja esindaja on AS Level objektijuht Kaupo Laanes, tel,+372 508 7732, e-post; [kaupo@level.ee](mailto:kaupo@level.ee)
5. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kätte saaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
6. **Lepingu lõppemine ja lõpetamine** 
   1. Leping kehtib alates 23.07.2025 kuni 15.12.2025 ja/või kuni kõikide lepinguliste kohustuste täitmiseni mõlema poole poolt.
   2. Tellija võib lepingu igal ajal olenemata põhjusest etteteatamistähtajata üles öelda. Selli­sel juhul on tellija kohustatud tasuma töövõtjale lepingu ülesütlemise momendiks faktili­selt tehtud töö eest. Toodud põhjusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti lepingus ettenähtud töövõtjale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
7. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Pooled kohustuvad lepingu kehtivuse ajal hoidma konfidentsiaalsena kõik seoses lepingu täitmisega teatavaks saanud andmed ja isikuandmed.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   4. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus | Aktsiaselts Level |
| Registrikood 70004459 | Registrikood (10216072) |
| Mõisa/3, Sagadi küla, Haljala vald | Pikk tn 69, Kuressaare linn, 93815 Saaremaa vald, Saare maakond |
| 45403 Lääne-Viru maakond | Tel 5056584 |
| Tel 676 7500 | E-post [info@level.ee](mailto:info@level.ee) |
| E-post [rmk@rmk.ee](mailto:rmk@rmk.ee) |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Üllar Soonik | Toomas Matt |